એ પ્રોફેસર યુવતીને જીવતી સળગાવી દેવાની ઘટના ત્રીજી ફેબ્રુઆરીએ બની હતી. એ પછી સારવાર દરમિયાન યુવતીનું મોત થયું હતું. 

આ ઘટનામાં એકતરફી પ્રેમમાં મહિલા પ્રોફેસર પર પેટ્રોલ ફેંકી જીવતાં સળગાવી દેવામાં આવ્યાં છે.

પીડિતાના મૃત્યુથી ગામવાસીઓ એકદમ ગુસ્સામાં છે અને તેમણે આરોપીઓનો કબજો પોતાને સોંપી દેવાની માગણી પોલીસ પાસે કરી છે. 

ગામવાસીઓએ ઠેકઠેકાણે રસ્તારોકો આંદોલન કર્યું હતું. પીડિતાના મૃતદેહને લઈ જતી એમ્બ્યુલન્સ પર પથ્થરમારો કર્યો હતો.

તેથી એમ્બ્યુલન્સનો કાચ તૂટી ગયો હતો. પોલીસે આંદોલનકર્તા ગ્રામજનો પર હળવો લાઠીચાર્જ કર્યો હતો.

મીડિયા સાથે વાત કરતાં પીડિતાના પિતાએ કહ્યું હતું, "મારી દીકરીને જેવી પીડા થઈ હતી તેવી જ પીડા આરોપીઓને જાહેર જનતા સમક્ષ આપવી જોઈએ. છેલ્લા સાત દિવસમાં મારી દીકરીને બહુ પીડા થઈ હતી."

"મારી દીકરીને જે ત્રાસ થયો છે એવો જ ત્રાસ આરોપીઓને પણ થવો જોઈએ. મારી દીકરીના મૃત્યુનું પ્રકરણ નિર્ભયાકેસની માફક લંબાવું જોઈએ નહીં. તેને વહેલામાં વહેલી તકે ન્યાય મળવો જોઈએ."

પીડિતાના ડેથ સર્ટિફિકેટમાં શું લખ્યું છે?

પ્રતીકાત્મક તસવીર

સવારે સાડા છ વાગ્યે પીડિતાના હ્રદયના ધબકારા ધીમા પડતા ગયા હતા. તેમને બચાવવાના તમામ પ્રયાસ કરવામાં આવ્યા હતા. 

સવારે 6.55 વાગ્યે પીડિતાએ અંતિમ શ્વાસ લીધા હતા. પીડિતાના શરીરનો 35 ટકા હિસ્સો દાઝી ગયો હતો. સેપ્ટિક શૉક તેના મૃત્યુનું કારણ હતો. (જે દર્દીઓ આવા ચેપ સામે જંગ લડતા હોય છે તેમનું બ્લડપ્રેશર ઝડપથી ઘટતું જાય છે અને ચેપ સામે લડવામાં તેમણે અનેક મુશ્કેલીનો સામનો કરવો પડે છે.)

પીડિતાનો મૃતદેહ પોલીસને પૉસ્ટમૉર્ટમ માટે સોંપવામાં આવ્યો હોવાનું ઓરેન્જ સિટી હૉસ્પિટલના સંચાલક ડૉ. અનુપ મરારે બહાર પાડેલા મેડિકલ બુલેટિનમાં જણાવવામાં આવ્યું હતું. 

પત્રકારપરિષદમાં ડૉક્ટરે શું કહ્યું?

ડૉક્ટરે જણાવ્યું હતું કે "અમે પીડિતાને બચાવવાના અમારાથી બનતા તમામ પ્રયાસ કર્યા હતા. તેની તબિયત ગઈ કાલે રાતથી વધારે બગડી હતી. અમે વૅન્ટિલેટરની માત્રા પણ વધારી હતી. બ્લેડપ્રેશર ઘટતું જતું હતું. તેથી દવાઓનું પ્રમાણ વધારવામાં આવ્યું હતું. આજે તેનો હાર્ટ રેટ પણ ઘટી ગયો હતો."

ડૉક્ટરે વધુમાં જણાવ્યું, "એ માટે અમે દવાનું પ્રમાણ વધાર્યું હતું, પણ કમનસીબે અમે તેને બચાવી શક્યા નહીં અને સવારે 6.55 વાગ્યે અમે પીડિતાને મૃત જાહેર કરી હતી. તેનું હૃદય બે વખત બંધ પડી ગયું હતું. પહેલીવાર બંધ પડ્યું ત્યારે તેને ફરી ધબકતું... \n\nમને ઉપરના લેખ માટે સારું શીર્ષક આપો.
મહારાષ્ટ્રમાં એકતરફી પ્રેમમાં મહિલા પ્રોફેસરને જીવતાં સળગાવી દેવાયાં, લોકોમાં આક્રોશ